Blaze7451/Wiki-th-20250601 huggingface dataset:
พระที่นั่งบรรยงก์รัตนาสน์

พระที่นั่งบรรยงก์รัตนาสน์ เป็นพระที่นั่งขนาดเล็ก ตั้งอยู่ภายในพระราชวังหลวง ในยุคที่กรุงศรีอยุธยาเป็นราชธานี สร้างขึ้นโดย สมเด็จพระนารายณ์มหาราชแห่งราชวงศ์ปราสาททอง ทรงโปรดเกล้า ฯ ให้สร้างขึ้นสำหรับใช้เป็นที่ประทับและสำราญพระราชหฤทัย โดยสร้างเป็นปราสาทจตุรมุขอยู่บนเกาะ ขนาดขื่อกว้าง 6 เมตร สูง 40 เมตร มีเครื่องยอด 9 ชั้น มีพรหมพักตร์  มีฉัตรและหลังคามุงด้วยกระเบื้องดีบุก มีสระน้ำล้อมรอบ ด้านหลังพระที่นั่งมีสระเลี้ยงปลาเงินปลาทอง เรียกว่าอ่างแก้ว ภายในอ่างก่อเป็นภูเขาและทำน้ำพุ  ตั้งอยู่ท้ายพระราชวังหลวง ระหว่างพระมหาปราสาท 3 องค์ คือ  พระที่นั่งวิหารสมเด็จ  พระที่นั่งสรรเพชญ์มหาปราสาท และพระที่นั่งสุริยาสน์อมรินทร์
ชาวบ้านนิยมเรียกพระที่นั่งองค์นี้ว่าพระที่นั่งท้ายสระ  สมเด็จพระเพทราชาโปรดที่จะเสด็จมาโปรยข้าวตอกให้ปลา ต่อมาสมเด็จพระเจ้าอยู่หัวท้ายสระ (เจ้าฟ้าเพชร) โปรดประทับที่พระที่นั่งองค์นี้ด้วยเช่นกัน จนเป็นที่มาของพระนามเรียกขานพระองค์

**อ้างอิง**
 ข้อมูลจากหนังสือคำให้การชาวกรุงเก่า : นายอนันต์ อมรรตัย บรรณาธิการ
หมวดหมู่:พระราชวังโบราณ อยุธยา 
บ 
หมวดหมู่:อุทยานประวัติศาสตร์พระนครศรีอยุธยา
ภาษาลัก

ภาษาลัก (лакку маз, IPA|lakːu maz) เป็นภาษากลุ่มคอเคซัสตะวันออกเฉียงเหนือที่เป็นภาษาพูดของชาวลักจากสาธารณรัฐปกครองตนเองดาเกสถานที่อยู่ในประเทศรัสเซีย มีผู้พูดประมาณ 157,000 คน

**ประวัติ**
หน้าปกหนังสือเรียนไวยากรณ์ลักเรื่อง "Лакскiй языкъ" หรือ ภาษาลัก รวบรวมโดย P. K. Uslar ใน ค.ศ. 1890
"Лакская азбука" หรือ ชุกตัวอักษรลัก หลายคนเรียกภาษานี้เป็น "Bak Tak" จาหหนังสือไวยากรณ์ลักของ Peter Uslar
พระวรสารนักบุญลูกาและกิจการของอัครทูตในภาษาลัก, ค.ศ. 2019
ใน ค.ศ. 1864 P. K. Uslar นักชาติพันธุ์วิทยาและนักภาษาศาสตร์ชาวรัสเซีย เขียนว่า: "ไวยากรณ์ Kazikumukh หรือที่ผมเรียกสั้น ๆ ในภาษาแม่ว่า ไวยากรณ์ลัก, Lakku maz, ภาษาลัก เสร็จเรียบร้อยแล้ว"
ตลอดหลายศตวรรษที่ผ่านมา ภาษาลักใช้คำยืมจากภาษาอาหรับ ตุรกี, เปอร์เซีย และรัสเซียหลายคำ นับตั้งแต่ดาเกสถานกลายเป็นส่วนหนึ่งของสหภาพโซเวียตและภายหลังคือรัสเซีย มีคำยืมจำนวนมากที่มาจากภาษารัสเซีย โดยเฉพาะศัพท์ทางการเมืองและเทคนิค มีหนังสือพิมพ์และและสถานีวิทยุกระจายเสียงในภาษาลักอยู่

**สัทวิทยา**

**ระบบการเขียน**
ภาษาลักเคยเขียนด้วยอักษรอาหรับจนกระทั่ง ค.ศ. 1928 ต่อมาได้เปลี่ยนมาใช้อักษรละตินเป็นเวลาประมาณ 10 ปี และ และใช้อักษรซีริลลิกในการเขียนนับตั้งแต่ ค.ศ. 1938
ชุดตัวอักษรลักในอักษรซีริลลิกเดิมมี 48 ตัวอักษร ภายหลังเพิ่มเป็น 54 ตัวอักษรด้วยอักษรคู่ "тт", "пп", "чч", "хьхь", เป็นตัน:
ชุดตัวอักษรลักในอักษรละตินที่เลิกใช้งานแล้ว

**ตารางเปรียบเทียบอักษร**
รวบรวมจากhttps://unicode.org/L2/L2011/11209-n4072-arabic.pdf

**อ้างอิง**

**แหล่งข้อมูลอื่น**
 Lak Grammar by Wolfgang Schulze- Transliteration of Lak- Lak House – Lak culture and society site- Lak words

ลัก
ภาษาเฮเรโร

ภาษาเฮเรโร (Otjiherero) เป็นภาษากลุ่มบานทู พูดในประเทศนามิเบียและบอตสวานา มีผู้พูดประมาณ 133,000 คน
หมวดหมู่:ภาษาในประเทศนามิเบีย
หมวดหมู่:ภาษาในประเทศบอตสวานา
วิทยาลัยชุมชนสุราษฎร์ธานี มหาวิทยาลัยสงขลานครินทร์

วิทยาลัยชุมชนสุราษฎร์ธานี มหาวิทยาลัยสงขลานครินทร์ เป็นหน่วยงานระดับคณะ ในสังกัดมหาวิทยาลัยสงขลานครินทร์ ตั้งอยู่ที่ตำบลมะขามเตี้ย อำเภอเมือง จังหวัดสุราษฎร์ธานี

**ประวัติ**
วิทยาลัยชุมชนสุราษฎร์ธานี เปิดรับนักศึกษารุ่นแรกเมื่อปี พ.ศ. 2533 ต่อมาได้มีการจัดตั้งขึ้นอย่างเป็นทางการโดยพระราชกฤษฎีกาจัดตั้งส่วนราชการในมหาวิทยาลัยสงขลานครินทร์ ทบวงมหาวิทยาลัย พ.ศ. 2537 เมื่อวันที่ 2 สิงหาคม พ.ศ. 2537 นับเป็นหน่วยงานแรกในวิทยาเขตสุราษฎร์ธานี

**หลักสูตร**
วิทยาลัยชุมชนสุราษฎร์ธานี เปิดทำการเรียนการสอนในระดับบัณฑิตศึกษา 3 สาขาวิชา ได้แก่
# หลักสูตรวิทยาศาสตรมหาบัณฑิต สาขาวิชาการจัดการสิ่งแวดล้อม
# หลักสูตรบริหารธุรกิจมหาบัณฑิต สาขาวิชาบริหารธุรกิจ
# หลักสูตรศึกษาศาสตรมหาบัณฑิต สาขาวิชาการบริหารการศึกษา

**อ้างอิง**

**แหล่งข้อมูลอื่น**
  วิทยาลัยชุมชนสุราษฎร์ธานี มหาวิทยาลัยสงขลานครินทร์ date=2009-05-18 
หมวดหมู่:มหาวิทยาลัยสงขลานครินทร์ วิทยาเขตสุราษฎร์ธานี
ปามุกกาเล

ปามุกกาเล (Pamukkale) หรือแปลว่า ปราสาทปุยฝ้าย (Cotton Castle) อยู่ในเมืองชื่อเดียวกัน จังหวัดเดนิซลี ประเทศตุรกี เป็นเนินเขาหินปูนสีขาว มีความยาวประมาณ 2.7 กิโลเมตร สูง 160 เมตร เกิดจากน้ำพุร้อนที่นำแคลเซียมคาร์บอเนตมาตกตะกอน
ปามุกกาเลได้รับการขึ้นทะเบียนเป็นแหล่งมรดกโลกร่วมกับฮีเอราโปลิสซึ่งเป็นเมืองโบราณที่ตั้งอยู่บนปามุกกาเล ใน พ.ศ. 2531

**อ้างอิง**
หมวดหมู่:แหล่งมรดกโลกในประเทศตุรกี
หมวดหมู่:แหล่งมรดกโลกแบบผสม
รายพระนามพระมหากษัตริย์กัมพูชา

รายพระนามพระมหากษัตริย์กัมพูชา (បញ្ជីរាយនាមព្រះមហាក្សត្រកម្ពុជា។) ตั้งแต่อดีตถึงปัจจุบัน พระมหากษัตริย์กัมพูชาเป็นประมุขแห่งรัฐของประเทศกัมพูชาที่สืบเชื้อสายมาจากราชวงศ์วรมัน พระมหากษัตริย์พระองค์แรกคือ พระนางโสมา และพระมหากษัตริย์พระองค์ปัจจุบันคือ พระบาทสมเด็จพระบรมนาถ นโรดม สีหมุนี เป็นพระมหากษัตริย์รัชกาลที่ 112
ตามพระราชพงศาวดารกัมพูชาที่ได้บันทึกพระราชวงศ์วรมันนั้นได้แก่ เอกสารมหาบุรุษเขมร และพระราชพงศาวดารกรุงกัมพูชา ฉบับรบากษัตริย์ โดยการแบ่งบันทึกพระราชพงศาวดารดังกล่าวจะเป็นเป็น 2 ภาค อันได้แก่
ภาคแรก เป็นตำนานที่ได้มีการจดบันทึกเป็นลายลักษณ์อักษร เริ่มจากรัชกาลของตำนานพระทอง-นางนาคจนถึง รัชกาลของพระบรมนิพพานบท

**อาณาจักรฟูนาน**

**อาณาจักรเจนละ**

**อาณาจักรพระนคร**
(Khom colony

**อาณาจักรเขมรจตุมุข**

**อาณาจักรเขมรละแวก**

**อาณาจักรเขมรศรีสันธร**

**อาณาจักรเขมรอุดง**

**รัฐอารักขาของฝรั่งเศส**

**ราชอาณาจักรกัมพูชาที่ 1**

**ราชอาณาจักรกัมพูชาที่ 2**

**อ้างอิง**
กัมพูชา
ฟูจิฟิล์ม

ฟูจิฟิล์ม โฮล์ดิงส์ คอร์ปอเรชัน หรือ ฟูจิฟิล์ม (Fujifirumu Kabushiki-kaisha) ก่อตั้งเมื่อปี   พ.ศ. 2477 ในเมืองฮาโกเนะซึ่งมองเห็นภูเขาฟูจิ จึงนำมาตั้งเป็นชื่อบริษัท เริ่มต้นธุรกิจในญี่ปุ่นด้วยการผลิต ฟิล์มภาพยนตร์ ฟิล์มเอกซ์เรย์ ทำธุรกิจผลิตฟิล์ม กล้องถ่ายรูป โดยมีโรงงานเล็กๆ แห่งแรกที่เมือง อิชิการ่า เริ่มต้นจากพนักงานจำนวน 340 คน จนในปี พ.ศ. 2508 ได้เปิดสำนักงานสาขาในสหรัฐอเมริกาและขายผลิตภัณฑ์ไปทั่วโลก
ในปี พ.ศ. 2529 เคยโด่งดังมากกับการผลิตกล้องคิวสแน็ป โดยใช้เทคโนโลยีพลาสติกที่พัฒนาไปมากในยุคนั้นมาผลิตตัวกล้องเลนส์ทำกล้องใช้แล้วทิ้ง ขายได้ในราคาถูก หลังจากนั้นฟูจิฟิล์มก็ได้เริ่มผลิตกล้องดิจิทัลก่อนเจ้าตลาดกล้องอย่าง แคนนอน และนิคอน จนเคยเป็นผู้นำตลาดกล้องดิจิทัลในยุคตลาดนี้เริ่มใหม่ๆ  ปัจจุบัน ฟูจิเป็นผู้ผลิตวัสดุอุปกรณ์เกี่ยวกับจินตภาพและข้อมูลข่าวสารที่ใหญ่ที่สุดในญี่ปุ่น และยังเพิ่มตัวแทนการจัดจำหน่ายออกไปมากกว่า 200 ประเทศทั่วโลก
กิจกรรมทางการตลาดด้านหนึ่งที่ทำให้ฟูจิฟิล์มเป็นที่รู้จักไปทั่วโลกคือการเป็นผู้สนับสนุนอย่างเป็นทางการในการแข่งขันกีฬาโอลิมปิกในปี พ.ศ. 2527 ที่ลอสแอนเจลิส ประเทศสหรัฐอเมริกาและจนถึงทุกวันนี้ยังเป็นผู้สนับสนุนในกีฬารายการใหญ่ๆ มากมาย เป็นจุดยืนของแบรนด์ที่ผูกติดเข้ากับมหกรรมหรือเทศกาลทางกีฬา

**อ้างอิง**
 นิตยสาร Positioning ฉบับที่ 41 เดือนตุลาคม 2550

**แหล่งข้อมูลอื่น**
 http://www.fujifilm.co.thfix-attempted=yes 
หมวดหมู่:กล้องถ่ายภาพ
หมวดหมู่:ฟิล์ม
หมวดหมู่:บริษัทของญี่ปุ่น
หมวดหมู่:บริษัทญี่ปุ่นที่ก่อตั้งในปี พ.ศ. 2477
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:ตราสินค้ากล้องถ่ายภาพของญี่ปุ่น
ชก

ชก อาจหมายถึง- การชก เรียกอีกอย่างหนึ่งคือต่อย หมายความว่าเอาสันนิ้วไปกระแทกตามที่นั้นๆ เช่น นักมวยชกคู่ต่อสู้อย่างแรง- ชก (ต้นไม้)
หม่อมกมลา ยุคล ณ อยุธยา

หม่อมกมลา ยุคล ณ อยุธยา (สกุลเดิม เศรษฐี; เกิด 8 มกราคม พ.ศ. 2505) ชื่อเล่น บี๋ เป็นหม่อมในหม่อมเจ้าชาตรีเฉลิม ยุคล

**ประวัติ**
หม่อมกมลา ยุคล ณ อยุธยา มีบรรพชนฝั่งบิดาเป็นชาวซิกข์นามธารีจากประเทศปากีสถาน และมีมารดาเป็นชาวอีสาน หม่อมกมลามีบุตรและธิดากับหม่อมเจ้าชาตรีเฉลิม ยุคล รวม 2 คน คือ หม่อมราชวงศ์ศรีคำรุ้ง ยุคล หรือ คุณหญิงบัว (สมรสกับ พลตรี พัชร รัตตกุล)(เกิด 13 ตุลาคม พ.ศ. 2527) และ หม่อมราชวงศ์เฉลิมชาตรี  ยุคล หรือ คุณชายอดัม (เกิด 28 กันยายน พ.ศ. 2528)
หม่อมกมลา ยุคล ณ อยุธยา ทำหน้าที่ผู้อำนวยการสร้างของ บริษัท พร้อมมิตรภาพยนตร์ ของหม่อมเจ้าชาตรีเฉลิม ยุคล คือ ครูสมศรี คนเลี้ยงช้าง น้องเมีย มือปืน สาละวิน เฮโรอีน เสียดาย เสียดาย 2 กล่อง และสุริโยไท ได้ร่วมงาน และเป็นผู้อยู่เบื้องหลังการสร้างภาพยนตร์ของหม่อมเจ้าชาตรีเฉลิมมาโดยตลอดนับตั้งแต่ปี 2526 โดยทำหน้าที่เป็นโปรดิวเซอร์ และผู้ควบคุมการผลิต ดูแลความเรียบร้อยในกองถ่าย รวมทั้งการควบคุมดูแลค่าใช้จ่ายต่าง ๆ ทั้งหมด รวมทั้งการเดินทางไปเจรจากับค่ายภาพยนตร์ต่างประเทศ ของภาพยนตร์เรื่องสุริโยไท หม่อมกมลาจะเป็นผู้ประสานงาน และเป็นผู้เจรจาร่วมกับตัวแทนของ บริษัท สหมงคลฟิล์ม จำกัด

**ผลงานแสดง**

**ภาพยนตร์**
 หล่อลากดิน (2525)- มือปืน (2526) รับบท กุสุมา- หน่วย 123 (2527)- น้องเมีย (2533)

**ละครโทรทัศน์**
 เสียดาย (2563)

**ผลงานการสร้างภาพยนตร์**
 ครูสมศรี (2529)- น้องเมีย (2533)- คนเลี้ยงช้าง (2533)- มือปืน 2 สาละวิน (2536)- เฮโรอีน (2537)- เสียดาย (2537)- เสียดาย 2 (2539)- กล่อง (2541)- สุริโยไท (2544)- ตำนานสมเด็จพระนเรศวรมหาราช ภาค ๑ องค์ประกันหงสา (2550)- ตำนานสมเด็จพระนเรศวรมหาราช ภาค ๒ ประกาศอิสรภาพ (2550)- ตำนานสมเด็จพระนเรศวรมหาราช ภาค ๓ ยุทธนาวี (2554)- ตำนานสมเด็จพระนเรศวรมหาราช ภาค ๔ ศึกนันทบุเรง (2554)- ตำนานสมเด็จพระนเรศวรมหาราช ภาค ๕ ยุทธหัตถี (2557)- พันท้ายนรสิงห์ (2558)- ตำนานสมเด็จพระนเรศวรมหาราช ภาค ๖ อวสานหงสา (2558)

**เครื่องราชอิสริยาภรณ์**

**อ้างอิง**
 หม่อมกมลา ยุคลฯ ผู้อยู่เบื้องหลังความสำเร็จ “สุริโยไท” date=2009-08-04  sakulthai.com- ภริยานายกฯ ท่านผู้หญิงใหม่ 6 พ.ค. 50 - 03:14fix-attempted=yes  ไทยรัฐ- 10นักการตลาดเด่นแห่งปี2544fix-attempted=yes  โดย บิสิเนสไทย
หมวดหมู่:ชาวไทยเชื้อสายปากีสถาน
หมวดหมู่:ราชสกุลยุคล
หมวดหมู่:หม่อม
หมวดหมู่:ณ อยุธยา
หมวดหมู่:คุณหญิง
หมวดหมู่:ผู้อำนวยการสร้างภาพยนตร์ชาวไทย
หมวดหมู่:ผู้ได้รับเครื่องราชอิสริยาภรณ์ จ.จ.
โรงเรียนพิชญศึกษา

โรงเรียนพิชญศึกษา (Pichaya Suksa School) เป็นโรงเรียนเอกชนสหศึกษาในย่านปากเกร็ด นนทบุรี ที่มีชื่อเสียง เปิดสอนตั้งแต่ชั้นอนุบาล 1 จนถึงมัธยมศึกษาปีที่ 6
94/1 หมู่ 8 ซอยสุขาประชาสรรค์3 ตำบลบางพูด อำเภอปากเกร็ด จังหวัดนนทบุรี 11120 โทร 02 5833777 และ 0655082108 ประเทศไทย

**ประวัติ**
ศาสตราจารย์ ดร.ธีระ สูตะบุตร ดร.สุนงนาท สูตะบุตร และรศ.ศรีวงศ์ สุมิตร ได้เล็งเห็นความสำคัญ ของคุณภาพในการจัดการศึกษาที่มุ่งให้เยาวชนได้พัฒนาความคิดสร้างสรรค์ส่งเสริมกระบวนการในการเรียนรู้และการอยู่ร่วมกับผู้อื่นได้อย่างสันติสุขจึงได้ก่อตั้ง "โรงเรียนพิชญศึกษา" ขึ้น 
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าฯ พระราชทานนาม โรงเรียนพิชญศึกษา เมื่อวันที่ 12 มีนาคม พ.ศ. 2532 และเสด็จพระราชดำเนินเป็นองค์ประธานพิธีเปิดศาลาเรือนไทยเฉลิมพระเกียรติ 6 รอบพระชนมพรรษา และทอดพระเนตรกิจกรรมต่างๆ ของโรงเรียนเมื่อวันที่ 25 กุมภาพันธ์ พ.ศ. 2543

**ความหมายตราโรงเรียนพิชญศึกษา**
ดอกกล้วยไม้แคทลียาควีนส์สิริกิติ์ อยู่เหนือรากฐานของลำต้นที่แข็งแรง 3 ต้น หมายถึงจุดมุ่งหมายในการจัดการศึกษาที่จัดเป็น 3 ส่วนคือ- พุทธพิสัย เป็นความสามารถของสมองที่เกี่ยวกับความรู้ ความจำ ความคิด- จิตพิสัย เป็นความรู้สึกเรื่องเจตคติ ค่านิยม จริยธรรมและคุณธรรม- ทักษะพิสัย เป็นความสามารถในการกระทำ หรือปฏิบัติงาน

**พระพุทธรูปประจำโรงเรียน**
สมเด็จพระสังฆราชเจ้า กรมหลวงวชิรญาณสังวร สถิตวัดบวรนิเวศวิหาร ประทานนาม "พระพุทธรัตนนิมิต สถิตย์พิชญศึกษาสถาน" พระพุทธรูปประจำโรงเรียน เมื่อวันที่ 17 มีนาคม พ.ศ. 2532 และพระเทพวราภรณ์ (วัดโสมนัสวิหาร) วางศิลาฤกษ์เมื่อวันที่ 3 ตุลาคม พ.ศ. 2532

**เกียรติประวัติ**
 โรงเรียนรับโล่รางวัลพระราชทาน ระดับประถมศึกษาขนาดใหญ่ 3 ครั้งต่อเนื่องกัน ปีการศึกษา 2537 2541 และ 2545 - โรงเรียนรางวัลพระราชทาน ระดับก่อนประถมศึกษาขนาดใหญ่  3 ครั้งต่อเนื่องกัน ปีการศึกษา 2544 2548 และ 2552  - โรงเรียนรับการประกันคุณภาพและรับรองมาตรฐานคุณภาพ การศึกษา จากสำนักงานคณะกรรมการ การศึกษาเอกชน กระทรวงศึกษาธิการปีการศึกษา 2541 - 2545 - โรงเรียนพิชญศึกษาโรงเรียนเอกชน สังกัดสำนักงานคณะกรรมการการศึกษาเอกชน กระทรวงศึกษาธิการ

**อ้างอิง**

**แหล่งข้อมูลอื่น**
  เว็บไซต์โรงเรียนพิชญศึกษา- Pichayasuksa
หมวดหมู่:โรงเรียนในอำเภอปากเกร็ด
หมวดหมู่:โรงเรียนเอกชนในจังหวัดนนทบุรี
หมวดหมู่:โรงเรียนที่ก่อตั้งในปี พ.ศ. 2532
รัฐภูมิ อยู่พร้อม

รัฐภูมิ อยู่พร้อม อดีตทหารเรือชาวไทย  ผู้พายเรือคายัคคนเดียวเป็นระยะทาง 1500 ไมล์ ตลอดชายฝั่งทะเลอันดามัน และอ่าวไทย เมื่อ พ.ศ. 2545-2547
รัฐภูมิ เป็นชาวจังหวัดตราด เป็นบุตรของนายมิ่ง และนางเชื้อน อยู่พร้อม  บิดาเป็นทหารเรือ และรัฐภูมิก็เคยรับราชการทหารเรือ สังกัดกรมนาวิกโยธิน แต่ลาออกจากราชการเมื่อบิดาเสียชีวิต เพื่อไปทำธุรกิจส่วนตัว  รัฐภูมิมีแรงบันดาลใจในการพายเรือทางไกล จากการที่มักจะพาแม่ไปท่องเที่ยวในที่ต่างๆ ทั่วไทย เขานัดจะพาแม่ไปเที่ยวภาคใต้ของไทยเป็นครั้งแรก  แต่ไม่สามารถทำได้ เนื่องจากแม่ถูกฆาตกรรมพร้อมกับหลานสาว เมื่อวันที่ 28 สิงหาคม พ.ศ. 2542  หลังจากน้องสาวของรัฐภูมิไปติดหนี้สินจากผู้มีอิทธิพลในจังหวัดจันทบุรี
หลังจากเวลาผ่านไป 3 ปี รัฐภูมิตัดสินใจพายเรือคายัคไปทั่วชายฝั่งทะเลไทย เริ่มต้นจากบริเวณคอคอดกระ จังหวัดระนอง ตั้งแต่วันที่ 28 สิงหาคม พ.ศ. 2545 ซึ่งเป็นวันคล้ายวันเสียชีวิตของแม่และหลานสาว เลียบชายฝั่งตะวันตกของภาคใต้ถึงจังหวัดสตูล แล้วข้ามไปจังหวัดนราธิวาส พายเรือเลียบชายฝั่งตะวันออกของภาคใต้ถึงกรุงเทพมหานคร พายเลียบชายฝั่งทะเลภาคตะวันออก กลับถึงบ้านที่ เกาะช้าง จังหวัดตราด เมื่อวันที่ 3 มีนาคม พ.ศ. 2547 เป็นอันสิ้นสุดการเดินทาง 
ตลอดการเดินทางรัฐภูมิอาศัยที่พักของชาวบ้านริมฝั่งทะเล และศึกษาวิถีชีวิตคนท้องถิ่นไปตลอดเส้นทาง รัฐภูมิเปิดเว็บไซต์ชื่อ  www.1500miles.com เพื่อบันทึกภาพถ่าย การเดินทาง และเป็นศูนย์กลางการติดต่อกับผู้อื่น นอกจากนี้ยังมีทีมงานถ่ายทำภาพยนตร์ของบริษัท พาโนรามา  มาถ่ายทำเบื้องหลังการเดินทางเป็นระยะ เพื่อนำไปตัดต่อเป็นสารคดีเรียลลิตี้โชว์ ฉายทางโทรทัศน์ชื่อ "500 วัน 1500 ไมล์" ออกอากาศเมื่อเดือนกันยายน 2548 
หลังเหตุการณ์คลื่นสึนามิเนื่องจากแผ่นดินไหวในมหาสมุทรอินเดีย พ.ศ. 2547 เข้าทำลายชายฝั่งทะเลอันดามันที่รัฐภูมิรอนแรมใช้ชีวิตอยู่ เขาเดินทางเข้าไปช่วยเหลือฟื้นฟูชาวบ้านผู้ประสบภัยพิบัติ ต่อมาได้ร่วมกับอาสาสมัครก่อตั้งชมรมชื่อ ชมรม 1500 ไมล์ และปัจจุบันกลายเป็น มูลนิธิ 1500 ไมล์ มีวัตถุประสงค์เพื่อบรรเทาความเดือดร้อนและฟื้นฟูชีวิตความเป็นอยู่ของผู้ประสบภัย และรณรงค์การอนุรักษ์ทรัพยากรธรรมชาติทางน้ำ 

**อ้างอิง**

**แหล่งข้อมูลอื่น**
  www.1500miles.com เว็บไซต์บันทึกการเดินทาง-  www.1500miles.org เว็บไซต์ มูลนิธิ 1500 ไมล์ date=2007-12-15 
หมวดหมู่:บุคคลจากจังหวัดตราด‎‎
หมวดหมู่:ทหารเรือชาวไทย
หมวดหมู่:ชาวไทยเชื้อสายจีน
เอเชียนฮอปแมนคัพ

เอเชียนฮอปแมนคัพ เป็นการแข่งขันเทนนิสประเภททีมในระดับนานาชาติ จัดขึ้นเป็นประจำทุกปีในช่วงเดือนพฤศจิกายน โดยมีวัตถุประสงค์เพื่อคัดเลือกทีมจากทวีปเอเชียไปแข่งขันรายการฮอปแมนคัพที่เพิร์ท ประเทศออสเตรเลียซึ่งจะจัดในช่วงปลายเดือนธันวาคมของปีนั้นถึงต้นเดือนมกราคมของปีถัดไป เอเชียนฮอปแมนคัพครั้งแรกเริ่มขึ้นในปี พ.ศ. 2549 ณ ประเทศอินเดีย ต่อมาในปี พ.ศ. 2550 ได้ย้ายมาแข่งขันที่ประเทศไทย

**รูปแบบการแข่งขัน**
เอเชียนฮอปแมนคัพจัดการแข่งขันแบบเดียวกับฮอปแมนคัพ คือ เป็นทีมผสมซึ่งต่างจากเดวิสคัพที่เป็นการแข่งขันของทีมชายกับเฟดคัพที่เป็นการแข่งขันของทีมหญิง ทีมของแต่ละชาติประกอบด้วยผู้เล่นชายและหญิงอย่างละหนึ่งคน การจับคู่แข่งขันแบ่งเป็น 3 แม็ตช์ คือ ชายเดี่ยว หญิงเดี่ยว และคู่ผสม
แต่ละปีจะแบ่งทีมออกเป็นสองกลุ่ม หาผู้ชนะภายในกลุ่มโดยเป็นการแข่งขันแบบพบกันหมด รอบชิงชนะเลิศเป็นการพบกันระหว่างทีมของชาติที่ได้คะแนนสูงสุดในแต่ละกลุ่ม

**เอเชียนฮอปแมนคัพ 2007**
เอเชียนฮอปแมนคัพ 2007 จัดขึ้นระหว่างวันที่ 8-11 พฤศจิกายน พ.ศ. 2550 ณ กรุงเทพมหานคร ประกอบด้วยทีมจาก 6 ชาติ คือ ไทย จีน ญี่ปุ่น เกาหลีใต้ อุซเบกิสถาน และไต้หวัน (ทีมชาติอินเดียได้เข้าไปแข่งขันในรอบสุดท้ายที่ออสเตรเลียโดยไม่ต้องมาแข่งขันในรายการนี้)

**ทีมชนะเลิศในอดีต**

**อ้างอิง**
  Asian Hopman Cup date=2007-10-23  -  Asian Hopman Cup Teams Announced date=2007-11-12  

**แหล่งข้อมูลอื่น**
  Hopman Cup date=2006-03-07  
หมวดหมู่:เทนนิส
ถั่วปากอ้า

ถั่วปากอ้า (ชื่อวิทยาศาสตร์: Vicia faba) เป็นสปีชีส์หนึ่งของถั่วมีฝักในวงศ์ Fabaceae เป็นพืชพื้นเมืองในแถบแอฟริกาเหนือและเอเชียตะวันตกเฉียงใต้ ถั่วปากอ้ามีสารที่สามารถกระตุ้นอาการเม็ดเลือดแดงแตกในผู้ป่วยที่มีโรคพร่องเอนไซม์ G-6-PD   

**ลักษณะทางพฤกษศาสตร์**
ฝักถั่วและเมล็ด
ต้นถั่วปากอ้าเป็นพืชล้มลุก เมื่อโตเต็มที่สูงประมาณ 0.5-1.7 เมตร ภาคตัดขวางของลำต้นคล้ายรูปสี่เหลี่ยมจัตุรัส ใบยาว 10-25 เซนติเมตร กิ่งหนึ่งมี 2-7 ใบ และใบมีสีเขียวอมเทาไม่เหมือนกับพืชอื่น ๆ ในสกุลเดียวกัน ต้นถั่วปากอ้าไม่มียอดไว้สำหรับเลื้อย ดอกของต้นถั่วยาวประมาณ 1-2.5 เซนติเมตร มี 5 กลีบ โดยที่กลีบบนและกลีบรองเกสรมีสีขาวล้วน ส่วนกลีบข้างเป็นสีขาวและมีจุดตรงกลางเป็นสีดำ
ฝักถั่วของมันมีขนาดกว้างและมีขนเล็ก ๆ หนาแน่นปกคลุม มีสีเขียวเมื่อยังอ่อนและเป็นสีน้ำตาลดำเมื่อแก่ ในธรรมชาติฝักถั่วยาว 5-10 เซนติเมตรและมีเส้นผ่านศูนย์กลาง 1 เซนติเมตร แต่จากการพัฒนาการเพาะพันธุ์เพื่อการเกษตรทำให้ฝักยาว 15-25 เซนติเมตรและหนาถึง 2-3 เซนติเมตร ในหนึ่งฝักมีเมล็ดถั่ว 3-8 เมล็ด มีรูปร่างกว้างและแบน ในธรรมชาติเมล็ดคล้ายรูปวงรีเส้นผ่านศูนย์กลางประมาณ 5-10 มิลลิเมตร แต่พันธุ์สำหรับเพาะปลูก เมล็ดยาว 20-25 มิลลิเมตร กว้าง 15 มิลลิเมตร หนา 5-10 มิลลิเมตร
ถั่วปากอ้ามีโครโมโซมเป็นดิพลอยด์ (2n) จำนวน 6 คู่ โดย 5 คู่มีเซนโทรเมียร์ที่เกือบถึงจุดปลาย (acrocentric) และ 1 คู่อยู่ที่กึ่งกลางพอดี (metacentric)

**สายพันธุ์**
ถั่วปากอ้ามีสามสายพันธุ์แบ่งตามขนาดของเมล็ดคือ- V. faba var. major – broad bean ฝักกลม กว้างและยาว เมล็ดขนาดใหญ่, winsor bean ฝักกลมแบน- V. faba var. minor – field bean, tic bean เมล็ดขนาดเล็ก ส่วนใหญ่ปลูกเป็นอาหารสัตว์หรือปุ๋ยพืชสด- V. faba var. equita – horse bean เมล็ดขนาดกลาง

**การใช้ประโยชน์**
ถั่วปากอ้าใช้รับประทานเป็นอาหารขบเคี้ยว
ถั่วปากอ้ารับประทานได้ตั้งแต่เป็นฝักอ่อน โดยนำมานึ่งหรือต้มใส่เกลือเล็กน้อย ฝักแก่นนำไปลวกน้ำเดือด ปอกเปลือก แกะเมล็ดข้างในไปต้มหรือนึ่งให้สุก ใช้ทำอาหารได้หลายแบบ เช่น ซุป สลัด ผัดกับเนื้อสัตว์ หรืออบรับประทานเป็นของว่างก็ได้

**เกี่ยวกับสุขภาพ**
ถั่วปากอ้าดิบมีอัลคาลอยด์ชนิดวิซีนและโควิซีนที่สามารถกระตุ้นอาการเม็ดเลือดแดงแตกในผู้ป่วยที่มีภาวะพร่องเอนไซม์ glucose-6-phosphate dehydrogenase  บริเวณที่เป็นจุดกำเนิดของถั่วนี้เกี่ยวข้องกับพื้นที่ที่มีมาลาเรีย การศึกษาในหลอดทดลองพบว่าการแตกที่เกิดจากการกระตุ้นของถั่วปากอ้าเป็นการป้องกันมาลาเรีย เนื่องจากโปรโตซัวที่ก่อโรคมาลาเรีย เช่น  Plasmodium falciparum จะไว่ต่อการแตกของเม็ดเลือดแดงที่เกิดจากการพร่องเอนไซม์  glucose-6-phosphate dehydrogenase ถั่วปากอ้ามีอีโวโดปามากซึ่งเป็นสารที่ใช้รักษาโรคพาร์คินสัน เปลือกหุ้มเมล็ดถั่วปากอ้ามีแทนนินที่เป็นโพลิเมอร์มากโดยเฉพาะชนิด proanthocyanidinที่สามารถยับยั้งการทำงานของเอนไซม์ได้ 

**อ้างอิง**

**แหล่งข้อมูลอื่น**
  Fava beans and G6PD Deficiency information date=2010-09-23 -  Vicia faba at Purdue University-  Alternative Field Crops Manual at Purdue University
หมวดหมู่:ถั่ว
หมวดหมู่:วงศ์ย่อยถั่ว
หมวดหมู่:พืชที่รับประทานได้
หมวดหมู่:พืชตรึงไนโตรเจน
ภาษาอัลไต

ภาษาอัลไต (Altai til) เป็นภาษากลุ่มเตอร์กิก ใช้พูดในสาธารณรัฐอัลไตในประเทศรัสเซีย ก่อน พ.ศ. 2491 ภาษานี้มีชื่อเรียกว่าภาษาโอยรัต เขียนด้วยอักษรโรมันในช่วง พ.ศ. 2471 – 2481 หลังจากนั้นจึงเปลี่ยนมาเขียนด้วยอักษรซีริลลิก

**อ้างอิง**

**แหล่งข้อมูลอื่น**
 Altai Alphabet- Altai phrases( date=2009-10-27  2009-10-25)- Russian–Altai Online Dictionary
หมวดหมู่:ตระกูลภาษาเตอร์กิก
หมวดหมู่:ภาษาในประเทศรัสเซีย
หมวดหมู่:ภาษาในประเทศมองโกเลีย
หมวดหมู่:ภาษาในประเทศจีน
ภาษาอะดีเกยา

Yinal พูดภาษาอะดีเกยา
ภาษาอะดีเกยา (Adygabzə, ) หรือ เซอร์คัสเซียตะวันตก (khaxybzə) เป็นภาษากลุ่มคอเคซัสตะวันออกเฉียงเหนือที่พูดโดยชาวเซอร์คัสเซียกลุ่มย่อยทางตะวันตก เป็นภาษาราชการของสาธารณรัฐอะดีเกยาในรัสเซีย เคยเขียนด้วยอักษรอาหรับและอักษรละติน ปัจจุบันเขียนด้วยอักษรซีริลลิก การเรียงประโยคเป็นแบบประธาน-กรรม-กริยา และใช้รูปประโยคสัมพันธการก

**ตัวอย่าง**

**อ้างอิง**

**แหล่งข้อมูลอื่น**
  Grammar of the Circassian Language date=2021-01-31 . Useful site to learn the Adyghe grammar.- publisher=George Bell-  Adyghe alphabet, Omniglot.- title=Adyghe transliteration schemes .-  Adyghe sample, Language Museum.-  Learning Adyghe resource.-  Learn Circassian, International Centre for Circassian Studies (ICCS).-  Rferl North Caucasus Radio.-  Adyghe transliteration tool.-  Ancient Adyghe Abkhaz–Abaza Ubykh alphabet.-  How to count in Adyghe language.-  Adyghe language dictionary.-  Recordings of Adyghe language
หมวดหมู่:ภาษาในประเทศรัสเซีย
หมวดหมู่:ภาษาในประเทศจอร์แดน
หมวดหมู่:ภาษาในประเทศซีเรีย
หมวดหมู่:ภาษาในประเทศอิสราเอล
หมวดหมู่:ภาษาในประเทศอิรัก
หมวดหมู่:ภาษาในประเทศตุรกี
หมวดหมู่:ภาษาในทวีปยุโรป
สมชาย นักบาลี

สมชาย นักบาลี (เกิด 22 สิงหาคม พ.ศ. 2520) นักมวยชาวไทย มีสถิติการชก 13 ครั้ง ชนะ 9 (น็อค 3) เสมอ 1 แพ้ 3

**เกียรติประวัติ**
 เหรียญทองกีฬาซีเกมส์ครั้งที่ 20 ที่ประเทศบรูไน- แชมป์ PABA รุ่นไลท์เวท 
** ชิง 15 ก.ค. 2548 ชนะน็อค เฟอร์นันโด มอลทิญญา (ฟิลิปปินส์) ยก 8 ที่ เวทีมวยสยามอ้อมน้อย จังหวัดสมุทรสาคร
** ป้องกันแชมป์ครั้งที่ 1, 12 มกราคม 2549 ชนะคะแนน อาร์เนล เพราส (ฟิลิปปินส์) ที่ จังหวัดชัยภูมิ
** ป้องกันแชมป์ครั้งที่ 2, 27 กรกฎาคม 2549 ชนะคะแนน อาร์เนล ทิคัมเปย์ (ฟิลิปปินส์) ที่ จังหวัดราชบุรี 
** เสียแชมป์ 31 ตุลาคม 2549 แพ้คะแนน เดนนิส ลอเรนเต้ (ฟิลิปปินส์) ที่ จังหวัดชัยภูมิ- แชมป์ WBO ตะวันออกไกล
** ชิง 5 ตุลาคม 2551 ชนะน็อค ลานซ์ คอสเทลโล (ออสเตรเลีย) ยก 6 ที่ ออสเตรเลีย  
** เสียแชมป์ 21 กุมภาพันธ์ 2552 แพ้คะแนน ลานซ์ คอสเทลโล (ออสเตรเลีย) ที่ ออสเตรเลีย  - เคยชิงแชมป์ต่อไปนี้แต่ไม่สำเร็จ
** ชิงแชมป์ IBF แพนแปซิฟิค รุ่นไลท์เวทเมื่อ 30 พฤศจิกายน 2550 แพ้น็อค รานี่ กานอย (ฟิลิปปินส์) ยก 2 ที่ ออสเตรเลีย

**เครื่องราชอิสริยาภรณ์**

**อ้างอิง**
  สถิติการชก
หมวดหมู่:นักมวยสากลชาวไทยรุ่นไลท์เวท
หมวดหมู่:นักมวยสากลสมัครเล่นชาวไทย
หมวดหมู่:นักกีฬาเหรียญทองซีเกมส์ชาวไทย
หมวดหมู่:แชมป์ PABA
ภาษาเอ้อซู

ภาษาเอ้อซู เป็นภาษากลุ่มเควียวกิกของตระกูลจีน-ทิเบต มีผู้พูด 9,000 คนในจีน มีสามสำเนียงคือสำเนียงตะวันออก กลางและตะวันตก คนรุ่นใหม่มักพูดภาษาจีนและภาษายิได้ด้วย มีอักษรภาพเป็นของตนเองซึ่งได้รับอิทธิพลจากอักษรจีน ประดิษฐ์เมื่อ พ.ศ. 1600 เรียงประโยคแบบประธาน-กรรม-กริยา มีวรรณยุกต์สามเสียง
อเอซู
นครแชงกรี-ลา

แชงกรี-ลา (Shangri-La; s=香格里拉县) เป็นนครระดับอำเภอในจังหวัดปกครองตนเองชนชาติทิเบต ตี๋ชิ่ง ตั้งอยู่ทางตะวันตกเฉียงเหนือของมณฑลยูนนาน ที่ราบสูงทางภาคตะวันตกเฉียงใต้ของประเทศจีน มีชนชาติส่วนน้อย 25 ชนชาติอาศัยกันอยู่ อาทิ ชนชาติทิเบต ลีซอ น่าซี ไป๋ และอี๋ เป็นต้น 

**ดูเพิ่ม**
 แชงกรี-ลา- พื้นที่คุ้มครองแม่น้ำขนานสามสายแห่งยูนนาน แหล่งมรดกโลกโดยยูเนสโก

**อ้างอิง**

**แหล่งข้อมูลอื่น**
 แชงกรี-ลา มณฑลยูนนาน-  เว็บไซต์ทางการของอำเภอแชงกรี-ลา
แชงกรี-ลา
สุภัค ลิขิตกุล

สุภัค ลิขิตกุล (เกิด 24 สิงหาคม พ.ศ. 2494) เป็นนางงาม นางแบบ และนักแสดงชาวไทย พ.ศ. 2516 เธอก็ได้รับการทาบทามจาก จินตนา ไชยกุล ผู้อำนวยการสร้างของบริษัท ปัฐวิกรณ์แผนกภาพยนตร์ ให้เธอมาแสดงหนังในเรื่อง ผู้กองยอดรัก (2516) ร่วมแสดงกับสมบัติ เมทะนี ในเวลาไล่เลี่ยกันเธอก็มีผลงานเรื่องที่สอง ได้สร้างหนังแนวอภินิหารเรื่อง ท่าเตียน (2516) ผลงานการสร้างของ สมโพธิ แสงเดือนฉาย ในนามของบริษัทไชโยสโคป โดยแสดงคู่พระเอกดังยุคนั้น สมบัติ เมทะนี ผลงานเรื่องต่อ ๆ  อาทิ บริษัทศิลปสยามภาพยนตร์ โดย สุริยน ดวงทองดี ได้ทาบทามเธอมารับบท แม่นาคพระโขนง (2516) แสดงคู่กับยอดชาย เมฆสุวรรณ 
สุภัค ลิขิตกุลเกิดที่บางลำพู เป็นบุตรีคนสุดท้องของ นายจำลอง และนางทองดี ลิขิตกุล ในจำนวนพี่น้อง 4 คน สุภัคเริ่มเข้ารับการศึกษาชั้นต้นที่โรงเรียนอนุบาลพรประสาท เรียนอยู่ที่นั่นได้ 2 ปี ก็เข้าศึกษาต่อที่โรงเรียนราชินี ตั้งแต่ชั้นประถมปีที่ 1 เรื่อยมาจนถึงมัธยมศึกษาปีที่ 6  เมื่อจบมาก็มาเรียนด้านภาษาอังกฤษและพิมพ์ดีดเพิ่มเติม ศึกษาด้านภาษาอังกฤษอยู่ 2 ปีก็ได้ทำงานเป็นดีไซน์ไทย เกี่ยวกับการออกแบบเครื่องแต่งกาย และเกี่ยวกับความงามของสตรี 
สุภัคถูกเชิญชวนให้ไปประกวดนางงามเชียงใหม่ แต่ก็ไม่ตัดสินใจลงประกวด จากนั้นได้เดินแบบแฟชั่น มีช่างภาพหนังสือพิมพ์นำรูปของเธอไปลงในปกหน้าสีของหนังสือพิมพ์ "เดลิเมล์วันจันทร์" แล้วภาพของเธอก็ไปสะดุดเอากับบริษัทหนึ่งได้ทาบทามเธอมาทำงานที่บริษัท และได้มอบหมายให้เป็นนางแบบประจำของบริษัท กระทั่งได้มีการประกวดนางงามบางกอก หรือมิสบางกอก ก็ได้ติดต่อที่จะส่งสุภัคเข้าประกวด มิสบางกอก อันเป็นการประกวดนางงามเดียวกับนางสาวไทย ด้วยในยุคนั้นมีการเปลี่ยนแปลงชื่อในการประกวดหลายครั้ง มิสบางกอกก็เป็นการประกวดนางสาวไทยเช่นกัน ผลการประกวดนางสาวสุภัค ลิขิตกุลได้รับตำแหน่งนางงามที่น่องงามที่สุด และเธอได้รับเกียรติเป็นตัวแทนสาวไทยร่วมประกวดได้ตำแหน่งรองอันดับ 1 นางงามนานาชาติ 1971 ที่ลองบีช แคลิฟอร์เนีย ในสหรัฐอเมริกา
ในปลายปี พ.ศ. 2517 สุภัค ลิขิตกุลก็ได้ประกาศอำลาวงการแสดงไปอย่างกะทันหัน โดยหันเหทำอาชีพแอร์โฮสเตรส ของสายการบินแอร์สยาม แต่ก็ทำงานได้ไม่นานเท่าไร สายการบินก็เลิกกิจการไป จึงอยู่กับบ้าน และเธอได้พบรักกับชายหนุ่มนักธุรกิจคนหนึ่ง และประกาศหมั้นกับคุณดิเรก เอกวิริยะกุล ในปี พ.ศ. 2520 ทั้งสองได้แต่งงานกันเมื่อวันที่ 18 สิงหาคม 2520 ที่โรงแรมไฮแอทราม่า ทั้งสองได้ให้กำเนิดทายาทหนึ่งคนเป็นชายคือ ดิรุตติ์ เอกวิริยะกุล (โก้) กับลูกติดของคุณดิเรกอีกคนคือดิรัตน์ เอกวิริยะกุล

**อ้างอิง**
หมวดหมู่:นักแสดงหญิงชาวไทย
หมวดหมู่:บุคคลจากกรุงเทพมหานคร‎‎
หมวดหมู่:นางงามไทย
หมวดหมู่:นางงามไทย
อีสานเบียร์

อีสานเบียร์ เป็นยี่ห้อเบียร์ที่ผลิตโดย บริษัท บุญรอดบริวเวอรี่ จำกัด ผู้ผลิต เดียวกันกับ เบียร์สิงห์ เบียร์ลีโอ ไทเบียร์ 

**สถานที่ผลิต**
โดยผลิตที่โรงงานขอนแก่นบริวเวอรี่ ซึ่งเป็นฐานการผลิตเบียร์ลีโอ วัตถุประสงค์เพื่อจัดจำหน่ายในแถบภูมิภาคตะวันออกเฉียงเหนือ แข่งขันกับเบียร์อาชา ซึ่งเป็นเบียร์ในกลุ่มอีโคโนมี่แบรนด์ (สินค้าราคาประหยัด) ของ บริษัท ไทยเบฟเวอร์เรจ จำกัด 

**การต่อต้าน**
เมื่อต้นปี พ.ศ. 2551 มีการต่อต้านอีสานเบียร์จากบรรดาพระสงฆ์ และเครือข่ายสุขภาพในพื้นที่ภาคอีสาน เนื่องจากการใช้ชื่ออีสานเบียร์ จะก่อให้เกิดค่านิยมต่อการดื่มน้ำเมาของคนอีสาน เป็นการฝังรากลึกค่านิยมที่ไม่ดีต่อเด็กและเยาวชนและคนอีสาน จนอาจกลายเป็นภัยร้ายแรงทางวัฒนธรรมอันดีงามของท้องถิ่น

**อ้างอิง**

**แหล่งข้อมูลอื่น**
หมวดหมู่:ตราสินค้าเบียร์
หมวดหมู่:เบียร์และโรงเบียร์ในประเทศไทย
หมวดหมู่:เครื่องดื่มแอลกอฮอล์ไทย
เบียร์สิงห์

เบียร์สิงห์ เป็นชื่อตราสินค้าประเภทผลิตภัณฑ์เบียร์ของประเทศไทย ซึ่งผลิตโดย บริษัท บุญรอดบริวเวอรี่ จำกัด และจัดจำหน่ายโดย บริษัท สิงห์ คอร์เปอเรชั่น จำกัด (เดิมชื่อบริษัท บุญรอดเทรดดิง จำกัด) โดยมี พระยาภิรมย์ภักดี (บุญรอด เศรษฐบุตร) เป็นผู้ก่อตั้ง

**ประวัติ**
สิงห์เป็นสัตว์ชนิดหนึ่ง ในตำนานของศาสนาพราหมณ์-ฮินดู และในความเชื่อโบราณของไทย ซึ่งกลายมาเป็นตราเครื่องหมายการค้าของผลิตภัณฑ์เบียร์ เครื่องดื่มน้ำส้มและน้ำองุ่นจากโรงเบียร์บุญรอด ซึ่งพระยาภิรมย์ภักดี (บุญรอด เศรษฐบุตร) ก่อตั้งบริษัทเมื่อวันที่ 4 สิงหาคม พ.ศ. 2476 และเริ่มผลิตเบียร์ออกจำหน่ายเป็นครั้งแรก เมื่อวันที่ 1 มิถุนายน พ.ศ. 2479 โดยพระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ พระราชทานครุฑเป็นตราตั้งห้าง ตั้งแต่วันที่ 25 ตุลาคม พ.ศ. 2482

**การตลาด**
นาตาลี เกลโบวา นางงามจักรวาลประจำปี ค.ศ. 2005 และวีเจย์ ซิงก์ โปรกอล์ฟชาวฟิจิ เคยเป็นทูตตราสินค้า (Brand Ambassador) ให้กับเบียร์สิงห์ และตั้งแต่ปี พ.ศ. 2553 สิงห์คอร์ปอเรชัน เข้าเป็นผู้สนับสนุนของสโมสรฟุตบอลเชลซี และสโมสรฟุตบอลแมนเชสเตอร์ยูไนเต็ดในพรีเมียร์ลีกอังกฤษ รวมถึงเป็นสปอนเซอร์บนหน้าอกเสื้อแข่งขันของสโมสรฟุตบอลออกซ์ฟอร์ดยูไนเต็ดในลีกของประเทศอังกฤษ

**ดูเพิ่ม**
 เบียร์ลีโอ

**อ้างอิง**
โลโก้ดั้งเดิมของ เบียร์สิงห์ ปี ๒๔๘๐ หนุมานขี่สิงห์ date=2013-02-24 

**แหล่งข้อมูลอื่น**
  เว็บไซต์อย่างเป็นทางการ date=2019-11-22 
*สำนักงานทรัพย์สินส่วนพระมหากษัตริย์

หมวดหมู่:ตราสินค้าเบียร์
สิงห์
หมวดหมู่:เครื่องดื่มแอลกอฮอล์ไทย
หมวดหมู่:แบรนด์เครื่องดื่มสัญชาติไทย
ธงชาติเซนต์คิตส์และเนวิส

ธงชาติเซนต์คิตส์และเนวิส เป็นธงรูปสี่เหลี่ยมผืนผ้า กว้าง 2 ส่วน ยาว 3 ส่วน ภายในมีแถบสีดำขอบสีเหลือง ภายในมีดาวห้าแฉกสีขาว 2 ดวง พาดผ่านจากมุมบนด้านปลายธงมายังมุมล่างด้านคันธง แบ่งพื้นธงออกเป็นรูปสามเหลี่ยม 2 รูป รูปหนึ่งอยู่ด้านคันธง มีพื้นสีเขียว  ส่วนอีกรูปอยู่ด้านปลายธง พื้นสีแดง  ธงนี้เป็นที่ชนะเลิศในการประกวดออกแบบธงชาติเมื่อ พ.ศ. 2526 เริ่มใช้เมื่อวันที่ 19 กันยายน ปีเดียวกัน สีที่ใช้ในธงนี้เป็นสีพันธมิตรแอฟริกา
ในธงนี้ สีเขียวเป็นสัญลักษณ์ของความอุดมสมบูรณ์ สีแดงหมายถึงการต่อสู้เพื่อเรียกร้องเอกราช สีดำหมายถึงประชาชนในประเทศสืบเชื้อสายจากชนในทวีปแอฟริกา สีเหลืองคือแสงของดวงอาทิตย์ และดาวสีขาว 2 ดวง เป็นตัวแทนของความหวังและอิสรภาพ

**ดูเพิ่ม**
 ธงชาติเซนต์คริสโตเฟอร์-เนวิส-แองกวิลลา- ธงชาติหมู่เกาะบริติชลีเวิร์ด

**แหล่งข้อมูลอื่น**
 title=ธงชาติเซนต์คิตส์และเนวิส
หมวดหมู่:สัญลักษณ์ของประเทศเซนต์คิดส์และเนวิส
ซเซนต์คิดส์และเนวิส
ขี้กาแดง

ขี้กาแดง (Gymnopetalum integrifolim Kurz.) ชื่ออื่น ๆ แตงโมป่า มะกาดิน ขี้กาขาว 

**ลักษณะ**
เป็นไม้เถาเลื้อย ลำเถาอวบน้ำและสากมีขนสีขาวสั้นตั้งตรงเกาะติดหนาแน่น ใบเป็นใบเดี่ยว การเกาะติดของใบบนกิ่งแบบเวียนและมีหนวดที่โคนก้านใบ ใบรูปไข่เกือบกลม 5 เหลี่ยม ขนาดประมาณ 10 x 15 เซนติเมตร ปลายแหลม โคนเว้าเป็นติ่งหู ขอบหยักบิดเป็นคลื่น แผ่นใบผิวหยาบสากเป็นลอนตามรอยกดเป็นร่องของเส้นใบ หลังใบมีขนสั้นสีขาวจำนวนมาก ก้านใบสีเขียวอ่อนแกมเหลืองยาว มีขนชนิดเดียวกัน ดอกเป็นดอกเดี่ยวแยกเพศกัน เกิดที่ซอกใบ ดอกสีขาวกลีบดอกส่วนโคนเชื่อมติดกันเป็นหลอดส่วนปลายแยกเป็นกลีบ 4 - 5 กลีบ ดอกเพศเมียที่ฐานดอกมีรังไข่ทรงกลม ดอกเพศผู้ไม่มีรังไข่ ผลทรงกลมโตเท่าผลส้มเขียวหวาน ผิวเรียบ ผลอ่อนสีเขียว มีริ้วสีขาวจาง ๆ ผลสุกนั้นจะมีสีแดงห้อนเป็นระย้า ผลสุกใช้ตากแห้งจะแข็งและหนา ภายในมีเมล็ดจำนวนมาก เมล็ดทรงกลมรีแบนมีเยื่อหุ้มเมล็ดเป็นเมือกใสสีเขียวเข้มเกือบดำ เยื่อหุ้มเมล็ดจะมีสีเขียวเข้ม 
ขี้กาแดงเป็นพืชมีพิษ ผลเมื่อรับประทานแล้วทำให้ท้องเดินอย่างแรง เมล็ดมีพิษ ถ้ารับประทานเพียงเล็กน้อยทำให้เสียชีวิตได้

**สรรพคุณ**
 ใบ รสขม ตำพอกฝี ทาแก้โรคผิวหนังอักเสบ- หัว รสขม บำรุงหัวใจ แก้ม้ามย้อย ตับโต หรืออวัยวะในช่องท้องบวมโต- ราก รสขม บำรุงน้ำดี แก้ไข้ ดับพิษไข้ แก้ปวดศีรษะ แก้จุกเสียด บดทาฝีฝักบัว แก้ตับโต ม้ามย้อย อวัยวะในช่องท้องบวมโต- ผล รสขม บำรุงน้ำดี แก้พิษเสมหะและโลหิต ถ่ายพิษเสมหะให้ตก แก้พิษตานซาง แก้ตานขโมย ขับพยาธิ เป็นยาถ่ายอย่างแรง ใช้ควันรม แก้หืด- ทั้งเถา รสขม ต้มอาบ แก้เม็ดผดผื่นคัน แก้ไข้หัว ไข้พิษ ไข้กาฬ ต้มดื่ม บำรุงน้ำดี ขับเสมหะ ดับพิษ แก้ไอเป็นเลือด

**อ้างอิง**
หมวดหมู่:สมุนไพร
หมวดหมู่:พืชมีพิษ
หมวดหมู่:วงศ์แตง
ตราแผ่นดินของเซนต์วินเซนต์และเกรนาดีนส์

ตราแผ่นดินของเซนต์วินเซนต์และเกรนาดีนส์ เป็นตราอาร์มที่สืบทอดรูปแบบมาจากดวงตราประจำอาณานิคมเซนต์วินเซนต์และเกรนาดีนส์ของสหราชอาณาจักรตั้งแต่พ.ศ. 2420 ในช่วงคริสต์ศตวรรษที่ 19 
ลักษณะของที่ปรากฏในปัจจุบันนี้เป็นรูปหญิงพรหมจารีย์ 2 คน นุ่งผ้าแบบโบราณ หันหน้าเข้าหากัน ระหว่างรูปหญิงทั้งสองนั้นมีแท่นขนาดเล็กสีทอง คนหนึ่งทางซ้ายยืนถือช่อมะกอก ส่วนอีกคนหนึ่งทางขวานั่งคุกเข่า มือถือจานชั่งอยู่เหนือแท่นทอง รูปดังกล่าวอยู่ในกรอบโล่พื้นขาว ตอนล่างเป็นสีเขียว  เหนือโล่นั้นเป็นผ้าโพกสีน้ำเงิน-เหลือง-เขียว (สีธงชาติเซนต์วินเซนต์และเกรนาดีนส์) ประดับด้วยช่อดอกฝ้ายเป็นเครื่องยอด  เบื้องล่างของตราเป็นแพรแถบสีขาว ด้านหลังเป็นสีแดง จารึกคำขวัญประจำชาติเป็นภาษาละตินว่า "Pax et justitia" หมายถึง "สันติภาพและความยุติธรรม"

**ดูเพิ่ม**
 ธงชาติเซนต์วินเซนต์และเกรนาดีนส์- เซนต์วินเซนต์แลนด์โซบิวทิฟูล

**อ้างอิง**

**แหล่งข้อมูลอื่น**
 title=ธงสมัยอาณานิคมของเซนต์วินเซนต์และเกรนาดีนส์-  The official website of the Government of St. Vincent and The Grenadines date=2008-12-31 
ซเนต์วินเซนต์และเกรนาดีนส์
หมวดหมู่:สัญลักษณ์ของประเทศเซนต์วินเซนต์และเกรนาดีนส์
ตราแผ่นดินของเซนต์คิตส์และเนวิส

ตราแผ่นดินของเซนต์คิตส์และเนวิส ประกาศใช้เป็นทางการเมื่อ พ.ศ. 2510 โดยรายละเอียดของตราอาร์มแผ่นดินมีดังนี้
ในโล่พื้นขาวที่มุมบนของโล่ทั้ง 2 มุมมีดอกโป๊ยเซียนวางอยู่ ใต้ดอกโป๊ยเซียน มีขีดแง่งสีแดงวางอยู่ ใต่แง่งสีแดงมีรูปเรือใบวางอยู่ ด้านบนสุดของโล่มีแถบสีนำเงินคือทะเลแคริบเบียน ในแถบบนสุดมีการวางตามรูปแบบคือ ด้านซ้ายสุด มีดอกเฟอร์ราลีลวางอยู่ ตรงกลางแถบ มีหอยแคริเบียนวางอยู่ ด้นขวาสุด มีดอกกุหลาบอังกฤษวางอยู่ด้านข้างโล้มีนกปากยาวยืนขนาบข้างโล่ โดยนกถือต้นมะพร้าวและต้นอ้อย เหนือตราโล่มีมือสีนำตาล 3 ข้างถือคบเพลิง ใต้ตราโล่มีคำขวัญเขียนว่า "Country Above Self" ซึ่งก่อนหน้านี้เป็นคำขวัญที่ชื่อว่า "Unity in Trinity"

**ดูเพิ่ม**
 ธงชาติเซนต์คิตส์และเนวิส- โอแลนด์ออฟบิวที

**อ้างอิง**

**แหล่งข้อมูลอื่น**
ซเนต์คิตส์และเนวิส
หมวดหมู่:สัญลักษณ์ของประเทศเซนต์คิตส์และเนวิส
จุดจอมฟ้า

ภาพแสดงตำแหน่งของจุดจอมฟ้า
ในทางดาราศาสตร์ จุดจอมฟ้า (zenith, سمت الرأس) คือจุดสูงสุดของท้องฟ้าที่อยู่ในแนวตั้งฉากกับพื้นโลก มีค่ามุมเงย เป็น 90 องศา ในระบบพิกัดขอบฟ้า ซึ่งอยู่ตรงข้ามกับจุดจอมดิน เฉพาะในเขตร้อนเท่านั้น ที่จะมีช่วงเวลาที่ดวงอาทิตย์อยู่ที่จุดจอมฟ้า
คำว่าจุดจอมฟ้าในภาษาอังกฤษ ใช้คำว่า zenith ซึ่งนำมาจากภาษาอาหรับ คำว่า samt (แปลว่า "ทางเดิน")

**ดูเพิ่ม**
 จุดจอมดิน

**อ้างอิง**
 Huschke, Ralph E. (1959) Glossary of Meteorology, American Meteorological Society, Boston, Second printing-1970.- McIntosh, D. H. (1972) Meteorological Glossary, Her Majesty's Stationery Office, Met. O. 842, A.P. 897, 319 p.- Picoche, J. (1992) Dictionnaire Etymologique du Français, Le Robert, Paris, ISBN 2-85036-458-4.
หมวดหมู่:ระบบพิกัดทรงกลมท้องฟ้า
หมวดหมู่:ดาราศาสตร์
ปาล์มขนนก

ปาล์มขนนก หรือ ปาล์มตีนช้าง (Canary Island Date Palm; Phoenix canareinsis) มีถิ่นกำเนิดที่กานาเรียส ประเทศสเปน เป็นปาล์มใบแหลมเล็ก นิยมปลูกกันในประเทศไทยมานานแล้ว เพราะมีรูปร่างทรวดทรงเหมาะที่จะปลูกประดับไว้ตามมุมห้องหรือข้างโต๊ะทำงานในออฟฟิศ ปาล์มขนนกพืชที่เจริญเติบโตช้า และทนต่อความร่มเย็นภายในห้องหรืออาคารสถานที่ได้เป็นอย่างดี
หมวดหมู่:สกุลฟีนิกซ์
หมวดหมู่:ไม้ประดับ
จุดดิ่ง

ภาพแสดงตำแหน่งของจุดดิ่ง
ในทางดาราศาสตร์ จุดดิ่ง (nadir, ﻧـدﻳﺭ, nadeer; نظير, nathir) คือจุดที่อยู่ตรงข้ามกับจุดจอมฟ้า ซึ่งอยู่ในทิศทางลงตั้งฉากกับพื้นโลก มีค่ามุมเงย เป็น -90 องศา ในระบบพิกัดขอบฟ้า
คำว่าจุดดิ่งในภาษาอังกฤษ ใช้คำว่า nadir ซึ่งนำมาจากภาษาอาหรับ คำว่า nadeer, nathir (แปลว่า "ตรงข้าม") และคำว่า nadir ในภาษาอาหรับและฮีบรูยังสามารถแปลว่า "หายาก" หรือ "หนึ่งเดียว" ได้ด้วย

**ดูเพิ่ม**
 จุดจอมฟ้า
หมวดหมู่:ระบบพิกัดทรงกลมท้องฟ้า
หมวดหมู่:ดาราศาสตร์
นมสวรรค์

นมสวรรค์ หรือ พนมสวรรค์ (Pagoda flower; Clerodendrum paniculatum  L.) เป็นไม้ล้มลุก มีพุ่มขนาดกลาง สูงประมาณ 1 เมตร พบขึ้นในที่มีน้ำท่วมขังหรือริมน้ำ ลำต้นอยู่ใต้ดิน เป็นเหง้าเลื้อยในแนวขนานกับพื้น ใบเดี่ยวเรียงสลับ กว้าง 1-2 ซม. ยาว 80-110 ซม. ผิวใบเรียบเป็นมัน  ใบโตกลมคล้ายนางแย้ม ดอกช่อ เป็นช่อสีแดงหรือสีเหลือง เป็นชั้นคล้ายฉัตร แทงออกจากเหง้า สีเขียวรูปทรงกระบอก ยาว 3-5 ซม. ประกอบด้วยดอกย่อยเรียงตัวอัดแน่น  ออกดอกตลอดปี

**ประโยชน์**
 เหง้า ใช้แก้ปวดท้อง ขับลม ขับเสมหะ ในกรณีผู้ป่วยกินสารพิษ และต้องการขับสารพิษออกจากทางเดินอาหาร ให้กินมากกว่าครั้งละ 2 กรัม จะทำให้อาเจียน พบว่าน้ำมันหอมระเหยในเหง้า - ราก ซึ่งมีกลิ่นเฉพาะ และสาร 2-asarone ซึ่งมีฤทธิ์ลดความดันโลหิต แต่มีรายงานว่า เป็นพิษต่อตับและทำให้เกิดมะเร็ง 

**ชื่ออื่น**
 ฉัตรฟ้า สาวสวรรค์ (นครราชสีมา) - พวงพีเหลือง (เลย) - หัวลิง (สระบุรี)

**อ้างอิง**
หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:วงศ์ผกากรอง
Touch

Touch อาจหมายถึง- ทัช - เป็นการ์ตูนญี่ปุ่นในชื่อไทยว่า "ทัช ยอดรักนักกีฬา" - ทัช ณ ตะกั่วทุ่ง - นักร้องและนักแสดงชาวไทย- สัมผัส (touch) - เป็นส่วนหนึ่งของความรู้สึกในร่างกาย
สถานีย่อย:ฟิสิกส์/รู้ไหมว่าทั้งหมด

บทความต่อไปนี้เป็นบทความที่เคยนำไปแสดงในหัวข้อรู้ไหมว่าของสถานีย่อยฟิสิกส์- ...ทุกๆปี ดวงจันทร์จะเคลื่อนที่ออกห่างจากโลก 3.82 เซนติเมตร- ...สหประชาชาติ กำหนดให้ พ.ศ. 2548 เป็นปีแห่งฟิสิกส์โลก- ...ถึงแม้ว่า อัลเบิร์ต ไอน์สไตน์ จะมีชื่อเสียงจากการค้นพบทฤษฎีสัมพัทธภาพ แต่เขาได้รับได้รับรางวัลโนเบลเนื่องจากการค้นพบปรากฏการณ์โฟโต้อิเล็กทริก- ...ในปรากฏการณ์เชเรนคอฟ อิเล็กตรอนจะเคลื่อนที่เร็วกว่าความเร็วของแสงในน้ำ- ...ทองคำเปลว มีความหนาประมาณ 300 อะตอม- ...ปรากฏการณ์ ดาวศุกร์ผ่านหน้าดวงอาทิตย์ เกิดขึ้นทุก 243 ปี- ...เราสามารถมองเห็นรุ้งกินน้ำตอนกลางคืนได้ในคืนที่มีแสงสว่างมากพอ- ...ในตอนแรก ไอแซก นิวตัน นิยามความหมายของแรงไว้ว่า อัตราการเปลี่ยนแปลงของโมเมนตัมเทียบกับเวลา
เอเวอร์เรสต์เวียดนาม

เอเวอร์เรสต์เวียดนาม (Everest Vietnam, EVN หรือ Vietnam Spirit To The World; Chinh phục Everest - Tinh thần Việt Nam hòa cùng thế giới) เป็นรายการโทรทัศน์เรียลลิตี้โชว์ของประเทศเวียดนาม จัดโดยสถานีโทรทัศน์นครโฮจิมินห์ (HTV) สถานีโทรทัศน์ท้องถิ่นของรัฐ เพื่อที่จะนำนักปีนเขาชาวเวียดนามกลุ่มแรก ขึ้นไปบนยอดเขาเอเวอเรสต์ประมาณเดือนเมษายน-มิถุนายน พ.ศ. 2551 ตัวแทนชาวเวียดนามที่จะปีนขึ้นสู่ยอดเขา มีจำนวน 4 คน คัดเลือกจากผู้สมัครทั่วประเทศ โดยมีการฝึกซ้อมและคัดตัวผู้สมัครที่ร่างกายไม่สมบูรณ์ออก

**การเดินทาง**

**ช่วงเตรียมความพร้อม**
ช่วงที่ 1 คัดเลือกผู้สมัครเหลือ 20 คนจากทั่วประเทศ ทดสอบความแข็งแกร่งของร่างกาย จิตใจ และการทำงานเป็นทีมเวิร์ก โดยการปีนยอดเขาฟานซีปัง เวียดนาม ยอดเขาสูงที่สุดในอินโดจีน ความสูง 3,143 เมตร และคัดตัวผู้สมัครเหลือ 8 คน
*ช่วงที่ 2 ผู้สมัครจำนวน 8 คน ปีนยอดเขากีนาบาลู มาเลเซีย ยอดเขาสูงเป็นอันดับสองในเอเชียตะวันออกเฉียงใต้ ความสูง 4,095 เมตร เป็นเวลา 7 วัน และคัดตัวผู้สมัครเหลือ 6 คน
*ช่วงที่ 3 ผู้สมัครจำนวน 6 คน ปีนยอดเขาคิลิมันจาโร แทนซาเนีย ยอดเขาสูงที่สุดในทวีปแอฟริกา ความสูง 5,895 เมตร เป็นเวลา 15 วัน และคัดตัวผู้สมัครเหลือ 5 คน
*ช่วงที่ 4 ผู้สมัครจำนวน 5 คน ปีนยอดเขาไอแลนด์พีก เนปาล ความสูง 6,189 เมตร เป็นเวลา 21 วัน และคัดตัวผู้สมัครเหลือ 4 คน
*ช่วงที่ 5 ตัวแทน 4 คน เดินทางกลับเวียดนาม เพื่อฝึกซ้อมและเสริมสร้างความแข็งแกร่งของร่างกาย เป็นเวลา 2 เดือน (เนื่องจากบริเวณภูเขาหิมาลัยอยู่ในฤดูหนาว)

**ช่วงปีนเขาเอเวอเรสต์**
ตัวแทน 4 คน เริ่มปีนยอดเขาเอเวอเรสต์ตั้งแต่เดือนเมษายน พ.ศ. 2551 และเดินทางกลับเวียดนามในเดือนมิถุนายน ใช้เวลาประมาณ 2 เดือนเศษ  โดยผู้ที่ขึ้นถึงยอดเขา เมื่อวันที่ 22 พฤษภาคม พ.ศ. 2551 เวลา 8:00 น. ตามเวลาท้องถิ่นเนปาล   ประกอบด้วย วิทิตนันท์ โรจนพานิช นักปีนเขาชาวไทย กับนักปีนเขาชาวเวียดนาม 3 คน ชื่อ Phan Thanh Nhien, Bui Van Neogi และ Nguyen Mau Linh  โดยวิทิตนันท์ ปีนเขาในฐานะหัวหน้าทีม  และผู้อำนวยการผลิตรายการ ทั้งนี้ผู้บริหารและผู้เขียนโครงการปีนเขาเอเวอเรสต์ คือ คุณเสฏฐวุฒิ จันทร์วาววาม

**ดูเพิ่ม**
 TITV Everest 2007

**อ้างอิง**

**แหล่งข้อมูลอื่น**
http://www.qdnd.vn/army/vietnam.Culture-Sports.cnews.9681.qdnd 
*https://web.archive.org/web/20071014011518/http://www.everestvietnam.vn/, http://www.lasta.com.vn date=2021-09-27 , http://www.thp.com.vn. Official site in Vietnamese
หมวดหมู่:รายการโทรทัศน์ในอดีต
หมวดหมู่:รายการโทรทัศน์เวียดนาม
ราชอาณาจักรเนปาล

ราชอาณาจักรเนปาล (Kingdom of Nepal, नेपाल अधिराज्य) ก่อตั้งเมื่อ พ.ศ. 2311 โดยการก่อตั้งประเทศเนปาล โดย พระเจ้าปฤถวีนารายัณ ศาหะ (r. 1768-1775) กษัตริย์ของชาวกุรข่า ผู้รวบรวมดินแดนในหุบเขากาฐมาณฑุ ปาตาน และภักตปุรเข้าเป็นรัฐเดียวกัน และดำรงอยู่ 240 ปี ภายใต้การปกครองของราชวงศ์ศาหะ จนกระทั่งสิ้นสุดลงในปี พ.ศ. 2551

**ศตวรรษที่ 18**

**ศตวรรษที่ 19**
หลังจากความสำเร็จในการก่อตั้งประเทศ โดยไม่รวมที่ไม่ประสบความสำเร็จในการรุกรานทิเบตและการอ้างสิทธิ์ดินแดนกับราชวงศ์ชิงของจีน ราชอาณาจักรเนปาลกลายเป็นรัฐในอารักขาของอังกฤษ และบริษัทอินเดียตะวันออกของอังกฤษในสงครามกุรข่า (พ.ศ. 2357 -2359) ราชอาณาจักรเนปาลได้รับเอกราชตามสนธิสัญญาสุเคาลี ความไร้เสถียรภาพทางการเมืองที่ตามมาเกิดจากการแทรกแซงของราชวงศ์ราณา เริ่มต้นด้วย ชังค์ บะหะดุร์ ราณา เข้ามาเป็นอัครมหาเสนาบดีโดยการสืบสายโลหิตระหว่าง พ.ศ. 2386 - 2494 ซึ่งเป็นการลดบทบาทของกษัตริย์ราชวงศ์ศาหะให้เป็นเสมือนเจว็ดเท่านั้น

**ศตวรรษที่ 20**
ในปี พ.ศ. 2490 ผู้นำราชวงศ์ราณา โมฮัน ชัมเชอร์ ชังค์ บะหะดุร์ ราณา ได้ถอดถอดพระเจ้าตริภูวัน พีระ พิกรม ศาหะ เทวะ ออกจากราชสมบัติ และยกเอาพระเจ้าชญาเนนทระผู้เป็นพระนัดดาขึ้นครองราชสมบัติ อินเดียซึ่งขณะนั้นได้รับเอกราชแล้ว ได้มีบทบาทสำคัญในการสนับสนุนให้พระเจ้าตริภูวันได้ครองราชสมบัติอีกครั้ง และสนับสนุนรัฐบาลใหม่ซึ่งส่วนใหญ่ประกอบด้วยสมาชิกพรรคคองเกรสเนปาล ยังผลให้บทบาททางการเมืองของราชวงศ์ราณาสิ้นสุดลง
ตั้งแต่ปี พ.ศ. 2539 - 2549 ได้เกิดสงครามกลางเมืองเนปาล ซึ่งเป็นความขัดแย้งระหว่างฝ่ายรัฐบาลกับพรรคคอมมิวนิสต์เนปาล จนนำไปสู่การยกเลิกการปกครองระบบสมบูรณาญาสิทธิราชย์และเปลี่ยนเป็นการปกครองระบบสาธารณรัฐเมื่อ 28 พ.ค. 2551 ในช่วงที่เป็นราชอาณาจักรนี้  เนปาลเป็นประเทศเดียวในโลกที่เป็นรัฐศาสนาโดยใช้ศาสนาฮินดูเป็นศาสนาประจำชาติ  ส่วนสหพันธ์สาธารณรัฐประชาธิปไตยเนปาลเป็นรัฐทางโลก

**อ้างอิง**

**แหล่งข้อมูลอื่น**
  History of Nepal date=2012-03-05 -  Royal Court of Nepal date=2007-08-23 -  Nepal at Royal Ark-  Royal Court of Nepal-  The Royal House of Nepal- Massacre at the Palace; the doomed royal dynasty of Nepal, Gregson, Jonathan, 2002-  Lambjang and Kaski - Brief History at Royalark.

หมวดหมู่:รัฐสิ้นสภาพในทวีปเอเชีย
หมวดหมู่:ประวัติศาสตร์เนปาล
น
น
น
บางปู

บางปู
ศูนย์ศึกษาธรรมชาติกองทัพบกบางปู
บางปู หรือ สถานตากอากาศบางปู ในชื่ออย่างเป็นทางการ เป็นสถานที่ท่องเที่ยวในแบบพักผ่อนตากอากาศทางชายทะเลด้านอ่าวไทยที่มีชื่อเสียงแห่งหนึ่งของประเทศไทย บางปูได้ถูกสร้างขึ้นมาเมื่อปี พ.ศ. 2480 ตามดำริของ จอมพล แปลก พิบูลสงคราม นายกรัฐมนตรีในขณะนั้น  มีพื้นที่ทั้งหมด 639 ไร่
ต่อมาจึงได้สร้างสะพานขึ้นมา ชื่อ "สะพานสุขตา" สะพานสุขตาถือได้ว่าเป็นสัญลักษณ์ที่สำคัญของสถานพักผ่อนตากอากาศแห่งนี้ ซึ่งในเวลาต่อมาสะพานสุขตา ได้มีการสร้างเป็นอาคารขึ้นมาในปลายสะพาน ในชื่อ "ศาลาสุขใจ" ปัจจุบันเป็นร้านอาหาร และเป็นที่นัดพบของผู้สูงอายุ สำหรับกิจกรรมเต้นลีลาศ ทุกวันเสาร์ ตั้งแต่เวลา 16.00 น.
สถานตากอากาศบางปูตั้งอยู่ที่ ถนนสุขุมวิท กิโลเมตรที่ 37 ตำบลบางปูใหม่ อำเภอเมืองสมุทรปราการ จังหวัดสมุทรปราการ จึงทำให้เป็นสถานที่ท่องเที่ยวที่อยู่ใกล้กรุงเทพมหานคร เป็นสถานที่ท่องเที่ยวและพักผ่อนที่ได้รับความนิยมอย่างมากของวัยรุ่นคนหนุ่มสาวในยุคก่อนรวมถึงในยุคสมัยนี้ นอกจากนี้แล้ว บางปูยังถือเป็นแหล่งท่องเที่ยวและดูนกที่ขึ้นชื่อแห่งหนึ่งของประเทศไทย โดยเฉพาะอย่างยิ่งกับนกนางนวล ที่อพยพหนีหนาวจากไซบีเรียมาในช่วงต้นฤดูหนาวของทุกปี โดยมีจำนวนนกไม่ต่ำกว่า 5,000 ตัวในแต่ละปี และมีจำนวนนกกว่า 200 ชนิดที่อาศัยอยู่ ณ ที่นี่ 

**อ้างอิง**

**แหล่งข้อมูลอื่น**
  บางปู สมุทรปราการ เที่ยวใกล้กรุงเทพ One Day Trip ให้อาหารนกนางนวล
*100.655973
หมวดหมู่:สถานที่ท่องเที่ยวในจังหวัดสมุทรปราการ
หมวดหมู่:อำเภอเมืองสมุทรปราการ
อำเภอคง

คง เป็นอำเภอหนึ่งของจังหวัดนครราชสีมา และเป็นหนึ่งในหลายอำเภอของจังหวัดที่มีทางรถไฟสายตะวันออกเฉียงเหนือผ่าน

**ประวัติศาสตร์**
  วันที่   1   มีนาคม   2481   แยกพื้นที่ตำบลเมืองคง ตำบลวังโพธิ์ และตำบลตาจั่น อำเภอบัวใหญ่ มาตั้งเป็น กิ่งอำเภอคง ขึ้นกับอำเภอบัวใหญ่- พ.ศ. 2490 ได้ยกฐานะกิ่งอำเภอคงเป็น อำเภอคง- วันที่  1  สิงหาคม  2493   ตั้งตำบลหนองมะนาว แยกออกจากตำบลเมืองคง และตั้งตำบลบ้านปรางค์ แยกออกจากตำบลวังโพธิ์- วันที่   25   กุมภาพันธ์   2496   ได้โอนหมู่ที่ 2, 3, 6, 7, 9, 17 และ 18  (ในขณะนั้น) ของตำบลดอนตะหนิน อำเภอบัวใหญ่ มาขึ้นกับตำบลเมืองคง และโอนหมู่ที่ 8 (ในขณะนั้น) ของตำบลดอนตะหนิน   อำเภอบัวใหญ่ มาขึ้นกับตำบลตาจั่น- วันที่   24  กันยายน   2499   จัดตั้งสุขาภิบาลเมืองคงในท้องที่บางส่วนของตำบลเมืองคง- วันที่   30   กันยายน  2512   ตั้งตำบลคูขาด แยกออกจากตำบลเมืองคง- วันที่   30   กันยายน  2514  ตั้งตำบลโคกกระเบื้องและตำบลบ้านเหลื่อม แยกออกจากตำบลวังโพธิ์ และตั้งตำบลเทพาลัย แยกออกจากตำบลตาจั่น-  วันที่  18   ตุลาคม   2519  ได้แยกพื้นที่ตำบลบ้านเหลื่อม ตำบลวังโพธิ์ และตำบลโคกกระเบื้อง ไปตั้งเป็นกิ่งอำเภอบ้านเหลื่อม ขึ้นกับอำเภอคง- วันที่  20  กันยายน  2522  ตั้งตำบลหนองบัว แยกออกจากตำบลบ้านปรางค์- วันที่  15   สิงหาคม  2523 ตั้งตำบลโนนเต็ง  แยกออกจากตำบลหนองมะนาว-  วันที่   1    มกราคม  2531 ยกฐานะเป็นอำเภอบ้านเหลื่อม- วันที่  12  ตุลาคม  2531   ตั้งตำบลดอนใหญ่ แยกออกจากตำบลเมืองคง- วันที่  1   กรกฎาคม  2534   ตั้งตำบลขามสมบูรณ์ แยกออกจากตำบลตาจั่นและตำบลเทพาลัย- วันที่  24  กันยายน  2536   จัดตั้งสุขาภิบาลเทพาลัยในท้องที่บางส่วนของตำบลเทพาลัย- วันที่  25  พฤษภาคม  2542   ยกฐานะจากสุขาภิบาลเมืองคงและสุขาภิบาลเทพาลัย เป็นเทศบาลตำบลเมืองคงและเทศบาลตำบลเทพาลัยตามลำดับ

**ที่ตั้งและอาณาเขต**
อำเภอคงตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงต่อไปนี้- ทิศเหนือ ติดต่อกับอำเภอบ้านเหลื่อมและอำเภอบัวใหญ่- ทิศตะวันออก ติดต่อกับอำเภอโนนแดงและอำเภอพิมาย- ทิศใต้ ติดต่อกับอำเภอโนนสูงและอำเภอขามสะแกแสง- ทิศตะวันตก ติดต่อกับอำเภอพระทองคำ และอำเภอเนินสง่า (จังหวัดชัยภูมิ)

**การแบ่งเขตการปกครอง**

**การปกครองส่วนภูมิภาค**
อำเภอคงแบ่งพื้นที่การปกครองออกเป็น 10 ตำบล 156 หมู่บ้าน

**การปกครองส่วนท้องถิ่น**
ท้องที่อำเภอคงประกอบด้วยองค์กรปกครองส่วนท้องถิ่น 12 แห่ง ได้แก่- เทศบาลตำบลเมืองคง ครอบคลุมพื้นที่บางส่วนของตำบลเมืองคง- เทศบาลตำบลเทพาลัย ครอบคลุมพื้นที่บางส่วนของตำบลเทพาลัย- องค์การบริหารส่วนตำบลเมืองคง ครอบคลุมพื้นที่ตำบลเมืองคง (เฉพาะนอกเขตเทศบาลตำบลเมืองคง)- องค์การบริหารส่วนตำบลคูขาด ครอบคลุมพื้นที่ตำบลคูขาดทั้งตำบล- องค์การบริหารส่วนตำบลเทพาลัย ครอบคลุมพื้นที่ตำบลเทพาลัย (เฉพาะนอกเขตเทศบาลตำบลเทพาลัย)- องค์การบริหารส่วนตำบลตาจั่น ครอบคลุมพื้นที่ตำบลตาจั่นทั้งตำบล- องค์การบริหารส่วนตำบลบ้านปรางค์ ครอบคลุมพื้นที่ตำบลบ้านปรางค์ทั้งตำบล- องค์การบริหารส่วนตำบลหนองมะนาว ครอบคลุมพื้นที่ตำบลหนองมะนาวทั้งตำบล- องค์การบริหารส่วนตำบลหนองบัว ครอบคลุมพื้นที่ตำบลหนองบัวทั้งตำบล- องค์การบริหารส่วนตำบลโนนเต็ง ครอบคลุมพื้นที่ตำบลโนนเต็งทั้งตำบล- องค์การบริหารส่วนตำบลดอนใหญ่ ครอบคลุมพื้นที่ตำบลดอนใหญ่ทั้งตำบล- องค์การบริหารส่วนตำบลขามสมบูรณ์ ครอบคลุมพื้นที่ตำบลขามสมบูรณ์ทั้งตำบล

**อ้างอิง**
คง
พระเจ้าวรวงศ์เธอ พระองค์เจ้าศิริรัตนบุษบง

พระเจ้าวรวงศ์เธอ พระองค์เจ้าศิริรัตนบุษบง สิ-หฺริ-รัด-บุด-สะ-บง บางแห่งสะกดว่า สิริรัตนบุษบง หรือ ศิริรัตน์บุษบง (4 มกราคม พ.ศ. 2449 – 6 กรกฎาคม พ.ศ. 2533) เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร

**พระประวัติ**
พระเจ้าวรวงศ์เธอ พระองค์เจ้าศิริรัตนบุษบง เป็นพระธิดาพระองค์ใหญ่ในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมเจ้าประสงค์สม บริพัตร พระองค์ประสูติเมื่อวันที่ 4 มกราคม พ.ศ. 2448 (ตรงกับ พ.ศ. 2449 ตามปฏิทินสากล) ณ วังบางขุนพรหม เมื่อแรกประสูติมีพระยศเป็นหม่อมเจ้า โดย พระบาทสมเด็จพระจุลจอมเกล้าเจ้าอยู่หัว พระราชทานพระนามว่า “ศิริรัตนบุษบง” เนื่องด้วยพระสิริโฉมละม้ายคล้ายกับ พระเจ้าบรมวงศ์เธอ พระองค์เจ้าบุษบงเบิกบาน ซึ่งเป็นพระเชษฐภคินีในสมเด็จพระปิตุจฉาเจ้าสุขุมาลมารศรี พระอัครราชเทวี
พระองค์มีเจ้าพี่เจ้าน้องร่วมพระมารดาเจ็ดพระองค์ และมีเจ้าน้องต่างพระมารดาอีกสามพระองค์
ในปี พ.ศ. 2453 สมัยรัชกาลที่ 6 ได้มีพระบรมราชโองการโปรดเกล้าฯ ให้ยกฐานันดรของพระโอรสและพระธิดาในสมเด็จเจ้าฟ้าบริพัตรสุขุมพันธุ์ที่ประสูติแต่หม่อมเจ้าประสงค์สม ขึ้นเป็น “พระเจ้าวรวงศ์เธอ พระองค์เจ้า” ทั้งสาย

**ครอบครัว**
พระเจ้าวรวงศ์เธอ พระองค์เจ้าศิริรัตนบุษบง เสกสมรสกับหม่อมเจ้าอาชวดิศ ดิศกุล พระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ทั้งสองไม่มีพระโอรสธิดาด้วยกัน แต่มีบุตรบุญธรรมหนึ่งคน คือ ฤทธิ์ดำรง ดิศกุล ซึ่งสมรสกับ แก้วตา ดิศกุล (สกุลเดิม: หังสสูต) มีบุตรด้วยกันชื่อ อาชวฤทธิ์ ดิศกุล

**การอุทิศที่ดินเพื่อสาธารณประโยชน์**
ในปี พ.ศ. 2506 พระองค์เจ้าศิริรัตนบุษบงพร้อมคณะ ได้อุทิศที่ดินส่วนพระองค์ขนาด 339.06 ตารางวา มูลค่า 1,695,300 บาท ให้แก่เทศบาลนครกรุงเทพ (ปัจจุบันคือ กรุงเทพมหานคร) เพื่อใช้ในการตัดถนนสายใหม่เชื่อมต่อกับถนนบริพัตร โดยไม่เรียกร้องค่าตอบแทนใด ๆ 
กระทรวงมหาดไทยได้พิจารณาว่า การกระทำดังกล่าวเป็นการเสียสละเพื่อประโยชน์ส่วนรวม อันควรแก่การยกย่อง จึงได้ถวาย เครื่องหมายตอบแทนผู้ช่วยเหลือราชการพลเรือนสำหรับหมู่คณะ ชนิดติดตั้ง ชั้นเครื่องหมายทองประดับเพชร แด่พระองค์และคณะ

**สิ้นพระชนม์**
พระเจ้าวรวงศ์เธอ พระองค์เจ้าศิริรัตนบุษบง สิ้นพระชนม์เมื่อวันที่ 6 กรกฎาคม พ.ศ. 2533 สิริพระชันษา 84 ปี

**พระเกียรติยศ**

**พระอิสริยยศ**
 4 มกราคม พ.ศ. 2449 — 6 มกราคม พ.ศ. 2454 : หม่อมเจ้าศิริรัตนบุษบง บริพัตร- 6 มกราคม พ.ศ. 2454 — 6 กรกฎาคม พ.ศ. 2533 : พระเจ้าวรวงศ์เธอ พระองค์เจ้าศิริรัตนบุษบง

**เครื่องราชอิสริยาภรณ์**
2469
2469

**งานพระนิพนธ์**
 พระประวัติสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต. กรุงเทพฯ : วันพาณิชย์, 2524, 95 หน้า- ทูนกระหม่อมบริพัตรกับการดนตรี. กรุงเทพฯ : จันวาณิชย์, 2524, 169 หน้า (พระนิพนธ์ร่วมกับ นายแพทย์ พูนพิศ อมาตยกุล)- พระราชหัตถเลขาพระบาทสมเด็จพระจุลจอมเกล้าเจ้าอยู่หัว พระราชทานสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต. พิมพ์เนื่องในการพระราชทานเพลิงศพ พันเอกหม่อมราชวงศ์ถวัลย์มงคล โสณกุล 20 กันยายน 2533. กรุงเทพฯ : เรือนแก้ว, 2534, 207 หน้า

**พงศาวลี**

**อ้างอิง**
หมวดหมู่:พระเจ้าวรวงศ์เธอ
หมวดหมู่:พระองค์เจ้ายก
หมวดหมู่:ราชสกุลบริพัตร
หมวดหมู่:ราชสกุลดิศกุล
หมวดหมู่:ราชสกุลไชยันต์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.3
หมวดหมู่:นักเขียนชาวไทย
หมวดหมู่:ผู้ลี้ภัยชาวไทย
อำเภอขามทะเลสอ

ขามทะเลสอ เป็นอำเภอหนึ่งของจังหวัดนครราชสีมา

**ประวัติศาสตร์**
จากคำบอกเล่าต่อกันมานานว่า มีหมู่บ้านอยู่หมู่บ้านหนึ่ง  ปัจจุบันห่างจากที่ว่าการอำเภอขามทะเลสอ ออกไปทางทิศตะวันออก ประมาณ 5 กิโลเมตร ชื่อว่า "บ้านขามทะเลสอ" หมู่บ้านดังกล่าวนี้ตั้งอยู่ริมฝั่งบึงแห่งหนึ่ง อยู่ทางทิศตะวันออกของหมู่บ้าน ซึ่งบึงแห่งนี้ในฤดูแล้งน้ำจะแห้งขอด และเมื่อน้ำในบึงแห้งสนิทดินในบึงจะเป็นสีขาว มีลักษณะคล้ายดินสอพลอง จนชาวบ้านเรียกติดปากว่า "ดินสอ" หรือ "สอ" เมื่อน้ำในบึงแห้งลงไปถึงบริเวณไหน ดินบริเวณนั้นจะกลายเป็นสีขาวถึงที่นั้นจนเมื่อน้ำแห้งหมดบึง ก็จะแลเห็นสีขาวทั่วทั้งบึง  มองดูกว้างไกลคล้ายทะเล ชาวบ้านจึงเรียกบึงนี้ว่า  "บึงทะเลสอ" และต่อมาได้มีผู้เอาชื่อบ้านกับชื่อบึงมารวมกัน แล้วเรียกชื่อหมู่บ้านนี้ว่า "บ้านขามทะเลสอ" ตราบจนทุกวันนี้ 
เดิมนั้นหมู่บ้านขามทะเลสอ อยู่ในเขตการปกครองของอำเภอโนนไทยเมื่อมีประชาชนมาอยู่รวมกันมากขึ้น  ก็ได้ยกฐานะเป็นตำบลขามทะเลสอ -  พ.ศ. 2466 ก็ได้ย้ายเขตการปกครองไปขึ้นอยู่กับอำเภอสูงเนิน-  วันที่  16   กุมภาพันธ์   2502   แยกพื้นที่ตำบลขามทะเลสอ   และตำบลโป่งแดง  อำเภอสูงเนิน   มาตั้งเป็น กิ่งอำเภอขามทะเลสอ  ขึ้นกับอำเภอสูงเนิน -  วันที่  16   มีนาคม   2503   โอนพื้นที่ตำบลหนองสรวง  อำเภอโนนไทย   มาขึ้นกับ  กิ่งอำเภอขามทะเลสอ   และ  โอนหมู่  2  และ  หมู่  7  (ในขณะนั้น)  ของตำบลด่านใน   อำเภอด่านขุนทด   มาขึ้นกับกิ่งอำเภอขามทะเลสอ  -  วันที่  17   พฤศจิกายน  2503  กำหนดเขตตำบลหนองสรวง   โดยให้หมู่บ้านที่โอนมาจากตำบลด่านใน  อำเภอด่านขุนทด (หมู่  2  และ  หมู่  7)   ตั้งเป็น  หมู่  5  และ  หมู่  6  ของตำบลหนองสรวง    -  วันที่  22   มีนาคม   2506   จัดตั้งสุขาภิบาลขามทะเลสอ  ในท้องที่บางส่วนของตำบลขามทะเลสอ     -  วันที่  19   พฤษภาคม   2508   โอนพื้นที่ตำบลพันดุง   อำเภอโนนไทย   ไปขึ้นกับ  กิ่งอำเภอขามทะเลสอ   -  วันที่  28  กรกฎาคม  2508    ยกฐานะเป็น    อำเภอขามทะเลสอ   -  วันที่  7   ธันวาคม   2509    โอนพื้นที่หมู่  6  (ในขณะนั้น) ของตำบลค้างพลู    อำเภอโนนไทย   มาขึ้นกับตำบลหนองสรวง   -  วันที่ 15  กันยายน  2514  โอนพื้นที่หมู่ 4 (ในตอนนั้น) จากตำบลค้างพลู  อำเภอโนนไทย  มาขึ้นกับตำบลหนองสรวง   - วันที่  1  กรกฎาคม  2525   ตั้งตำบลบึงอ้อ  แยกจากตำบลหนองสรวง  และ  ตำบลพันดุง    - วันที่  25   พฤษภาคม   2542    ยกฐานะจากสุขาภิบาลขามทะเลสอ   เป็น   เทศบาลตำบลขามทะเลสอ

**ที่ตั้งและอาณาเขต**
อำเภอขามทะเลสอตั้งอยู่ตอนกลางของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอด่านขุนทดและอำเภอโนนไทย- ทิศตะวันออก ติดต่อกับอำเภอเมืองนครราชสีมา- ทิศใต้ ติดต่อกับอำเภอเมืองนครราชสีมาและอำเภอสูงเนิน- ทิศตะวันตก ติดต่อกับอำเภอสูงเนิน

**การแบ่งเขตการปกครอง**

**การปกครองส่วนภูมิภาค**
อำเภอขามทะเลสอแบ่งพื้นที่การปกครองออกเป็น 5 ตำบล 46 หมู่บ้าน

**การปกครองส่วนท้องถิ่น**
ท้องที่อำเภอขามทะเลสอประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลขามทะเลสอ ครอบคลุมพื้นที่บางส่วนของตำบลขามทะเลสอ- เทศบาลตำบลพันดุง ครอบคลุมพื้นที่ตำบลพันดุงทั้งตำบล- องค์การบริหารส่วนตำบลขามทะเลสอ ครอบคลุมพื้นที่ตำบลขามทะเลสอ (เฉพาะนอกเขตเทศบาลตำบลขามทะเลสอ)- องค์การบริหารส่วนตำบลโป่งแดง ครอบคลุมพื้นที่ตำบลโป่งแดงทั้งตำบล- องค์การบริหารส่วนตำบลหนองสรวง ครอบคลุมพื้นที่ตำบลหนองสรวงทั้งตำบล- องค์การบริหารส่วนตำบลบึงอ้อ ครอบคลุมพื้นที่ตำบลบึงอ้อทั้งตำบล

**อ้างอิง**
ขามทะเลสอ